Peder Hvitfeldts Stræde

Peder Hvitfeldts Stræde (tidligere også Huitfeldtstræde) er en gate i Københavns Indre By i det tidligere Klædebo Kvarter. Den strekker seg fra Rosengården ved Kultorvet til Krystalgade. Navnet kjennes tidligst fra 1581 som Peder Huidfeldzstrede,Jørgensen, Bent: Storbyens Stednavne, Gyldendal, 1999 og gaten er oppkalt etter adelsmannen Peder Huitfeldt til Engestofte (d. 1584), som hadde en gård i området og var Norges kansler i årene 1547–1565.Peder Hvitfeldts Stræde, indenforvoldene.dk. Besøkt 6. april 2014 

 Bygninger og historie 
Gaten preges av klassisistisk arkitektur fra tiden etter bybrannen i 1795. På hjørnet av Krystalgade / Peder Hvitfeldts Stræde 1 ble i årene 1820–21 oppført en toetasjes bygning som skulle tjene Vor Frue Kirkes Skole. Navn og årstall kan stadig ses på bygningens sandstensportal. I dag ligger her en restaurant, og bygningen er fredet. 

Fra Peder Hvitfeldts Stræde var det på 1700-tallet adgang til Frue Kirkes assistenskirkegaard Linden via den såkalte Willum Fuirens Gang Weitemeyer, H.: Forløberne for Assistenskirkegaard paa Nørrebro, Historiske Meddelelser om København, 1915. Besøkt 6. april 2014  som nå er bygget til. Tømrermesternes laugshus i Peder Hvitfeldts Stræde støtte også opp til denne kirkegården. 

I gatens nummer 9 bodde zoologen Morten Thrane Brünnich de siste år av sitt liv. Forlegger og bokhandler G.E.C. Gad ble født i samme eiendom.Peder Hvitfeldts Stræde 9, indenforvoldene.dk. Besøkt 6. april 2014  

 Referanser 

Kategori:Veier i København